El Col·legi Major Sant Joan de Ribera obri les seues portes amb motiu del seu Centenari
2025-07-24

Els pròxims dies 23 i 24 d’abril, i amb motiu del Centenari del Col·legi Major Sant Joan de Ribera, el centre obri les seues portes perquè els veïns i les veïnes de Burjassot puguen conéixer el Castell i el Col·legi i, amb açò, la Devesa del Castell.

Les visites seran, tots dos dies, a les 11, a les 12 i a les 13 hores amb un màxim de 30 persones en cadascuna d’elles i, des del Col·legi Major, s’aconsella reservar amb antelació. Aquesta reserva pot realitzar-se a través de la web del centre www.sanjuanderibera.es.

Així mateix, des del Col·legi han informat que un dia abans de l’inici d’aquestes jornades, el divendres 22 d’abril, tindrà lloc en el propi Col·legi Major, a les 19 hores, la presentació de la revista de l’AV Nucli Antic i l’Almara, Burjassot, ciutat universitària.

Una vegada finalitzada la presentació, tindrà lloc l’acte d’obertura de la Devesa del Castell, la presentació de les Beques d’Excel·lència 2016 del Col·legi Major Sant Joan de Ribera i la presentació de l’Associació d’Amics del CMSJR.